
Foydalanilgan adabiyotlar va internet saytlari



                                 GAP (THE SENTENCE)
Umumiy ma’lumotlar
1. Gap deb tugallangan fikrni ifodalovchi so‘zlar yig‘indisiga aytiladi.
The sun rises in the east. Quyosh sharqdan chiqadi.
2. Gapning tarkibiga kiruvchi va birorta so‘roqqa javob bo‘luvchi so‘zlar
gap bo‘laklari deb ataladi.
3. Gap bo‘laklari bosh bo‘laklar va ikkinchi darajali gap bo‘laklariga
bo‘linadi. Bosh bo‘laklarga ega va kesim kiradi. Ikkinchi darajali gap
bo‘laklariga to‘ldiruvchi (the Object), aniqlovchi (the Attribute) va hol
(the Adverbial Modifire) kiradi.
4. Tuzilishiga ko‘ra gaplar sodda va qo‘shma gaplarga bo‘linadi.
5. Qo‘shma gaplar bog‘langan qo‘shma gaplarga va ergashgan qo‘shma
gaplarga bo‘linadi:
The steamer arrived at the port yesterday (Sodda gap).
Paroxod kecha portga (yetib) keldi.
The agreement was signed, and the delegation left London (bog‘langan
qo‘shma gap). Bitim imzolandi va delegatsiya Londonni tark etdi.
After the goods had been unlo aded, they were taken to the warehouse.
(ergashgan qo‘shma gap). Mollar tushirilganidan keyin, omborxonaga olib borildi.
6. Maqsadiga ko‘ra gaplar quyidagi turlarga bo‘linadi:
a) darak gaplar (Declarative Sentences):
The library is on the second floor. Kutubxona ikkinchi qavatda.
b) so‘roq gaplar (Interrogative Sentences):
When did you come? Siz qachon keldingiz?
c) buyruq gaplar (Imperative Sentences):
Open the window, please. Iltimos, derazani oching.
d) undov gaplar (Exclamatory Sentences):
How well she sings! U qanday yaxshi kuylaydi!
Sodda gap ( The simple sentence )
1. Sodda gaplar yig‘iq va yoyiq gaplarga bo‘linadi.
2. Yig‘iq gaplar faqat bosh bo‘laklar — ega va kesimdan iborat bo‘ladi:
The car stopped. (ega) (kesim) Mashina to‘xtadi.
3. Yoyiq gaplarda bosh bo‘laklardan tashqari ikkinchi darajali bo‘laklar — aniqlovchi, to‘ldiruvchi va hol bo‘ladi. Ikkinchi darajali bo‘laklar bosh bo‘laklarni izohlab keladi:
The blue car stopped at the gate. Ko‘k mashina darvoza oldida to‘xtadi.
Bu gapda ikkinchi darajali bo‘lak — blue so‘zi (aniqlovchi) ega — the car so‘zini izohlab kelyapti, ikkinchi darajali bo‘lak — at the gate (o‘rin holi) kesim stoppedni izohlaydi.
The manager of the office has received a telegram. Ofis menejeri telegramma oldi.
Bu gapda ikkinchi darajali bo‘lak — of the office (aniqlovchi) gapning egasi — the manager so‘zini izohlaydi, ikkinchi darajali bo‘lak a telegram (to‘ldiruvchi) kesim — has received so‘zini izohlaydi.
4. Ega va unga qarashli bo‘lgan ikkinchi darajali bo‘laklar ega (yoyiq ega) guruhini tashkil qiladi. Kesim va unga qarashli bo‘lgan ikkinchi darajali bo‘laklar kesim (yoyiq kesim) guruhini tashkil qiladi:
Ega guruhi (Subject Group) Kesim guruhi (Predicate Group)
The blue car stopped at the gate
The manager of our office has received a telegram
5. Ikkinchi darajali gap bo‘laklari ham o‘z navbatida boshqa ikkinchi
darajali bo‘laklar bilan izohlanishi mumkin va ular bilan qo‘shilib yoyiq gap
bo‘laklarini tashkil qiladi:
The manager has received an important telegram.
Menejer muhim telegramma oldi.
Bu gapda ikkinchi darajali gap bo‘lagi a telegram (to‘ldiruvchi) boshqa bir ikkinchi darajali gap bo‘lagi important (aniqlovchi) tomonidan izohlanadi va yoyiq to‘ldiruvchini hosil qiladi.
The question was discussed at the meeting of the committee.
Masala qo‘mita yig‘ilishida muhokama qilindi.
Bu gapda ikkinchi darajali gap bo‘lagi at the meeting (o‘rin holi) boshqa bir ikkinchi darajali gap bo‘lagi of the committee (aniqlovchi) bilan izohlanadi) va ular at the meeting of the committee yoyiq o‘rin holini tashkil qiladi.
GAPNING BOSH BO‘LAKLARI
Ega (The subject)
Ega quyidagilar bilan ifodalanadi:
1. Ot bilan:
The steamer has arrived. Paroxod yetib keldi. The meeting is over. Yig‘ilish tugadi.
2. Olmosh bilan:
He works at a factory. U zavodda ishlaydi.
Someone wants to speak to you. Siz bilan kimdir gaplashmoqchi.
Who tore this book? Bu kitobni kim yirtdi.
3. Infinitiv va infinitivli iboralar bilan:
To swim is pleasant. Cho‘milish yoqimli.
For him to come was impossible. Uning uchun kelishning imkoni yo‘q edi.
4. Gerund yoki gerundli ibora bilan:
Smoking is not allowed here. Bu yerda chekishga ruxsat etilmaydi.
Annette’s being French might upset him a little.
Annetning fransuz bo‘lishi uni ozroq xafa qilishi mumkin edi.
5. Son bilan:
Three were absent from the lecture. Leksiyada uchta (uch kishi) yo‘q edi.
The first and fourth stood beside him in the water.
Ikkinchi va to‘rtinchi uning yonida suvda turardi.
6. Ot vazifasida ishlatilgan istagan so‘z yoki so‘z birikmasi bilan:
«Had» is the Past Tense of the verb «to have». «Had» «to have» fe’lining o‘tgan zamon shakli.
«No» is his usual reply to any respect. Istagan iltimosga uning javobi «yo‘q».
IT SOXTA EGASI
O‘zbek tilida Qish. Sovuq. kabi shaxsi noma’lum gaplar bor. Ingliz tilida bunday gaplarga soxta egali gaplar to‘g‘ri keladi. Ingliz tilida gapda ega bo‘lishi shart bo‘lganligi uchun, o‘zbek tilidagi shaxsi noma’lum gaplar uchun soxta it egasi olinadi. It olmoshi quyidagi hollarda soxta ega bo‘lib keladi:
1. Tabiat ko‘rinishlarini tasvirlaganda:
It is winter. Qish. It is cold. Sovuq. It is getting dark. Qorong‘u tushyapti.
It was a warm spring day. Sovuq bahor kuni edi.
2. Ob-havo holatini ifodalovchi fe’llar bilan:
It ofen snows in December. Dekabrda tez-tez qor yog‘adi.
It has been raining since three o’clock.
Soat uchdan buyon yomg‘ir yog‘ayapti.
It was freezing. Sovuq (ayoz) tushayotgan edi.
3. Vaqtni va masofani aytishda:
It is early morning. Erta tong. It is five o’clock. Soat besh.
It is noon. Peshin. It is one kilometer from our house to the river.
Bizning uyimizdan daryogacha bir kilometr.
It is not far to the railway station.
Temir yo‘l vokzaligacha uzoq emas. 
4. Majhul nisbatdagi ba’zi iboralarda ishlatiladi:
It is said … Aytishlaricha …
It is believed … Hisoblashlaricha…
It is expected … Taxmin qilinishicha…
5. Gapning egasi kesimdan keyin kelib infinitive, gerund yoki ergash
gapdan ifodalanganda ham soxta ega it ishlatiladi:
It was difficult to find a suitable steamer.
Mos paroxodni topish qiyin edi. It’s no use telling him about it.
Bu haqda unga aytishning foydasi yo‘q.
It was clear that he would not come. Uning kelmasligi ma’lum edi.
Kesim (The predicate)
1. Kesim sodda va qo‘shma kesimga bo‘linadi. Qo‘shma kesim ham o‘z
navbatida qo‘shma ot-kesim va qo‘shma fe’l-kesimga bo‘linadi:
He learns French (sodda kesim). U fransuz tilini o‘rganadi.
My father is a doctor (qo‘shma otkesim). Mening otam — doktor.
I must go there at once (qo‘shma fe’l-kesim).
Men u yerga zudlik bilan borishim kerak.
SODDA KESIM
Sodda kesim zamon, nisbat va maylga ega bo‘lgan fe’l bilan ifodalanadi:
She works at a factory. U zavodda ishlaydi.
He is reading. U o‘qiyapti. They will return soon. Ular tezda qaytishadi.
The goods were loaded by means of cranes. Tovarlar kranlar yordamida yuklandi.
QO‘SHMA OT-KESIM
Qo‘shma ot-kesim to be bog‘lovchi fe’lining shakli va ot qismdan iborat bo‘ladi. Kesimning ot qismi uning asosiy ma’nosini ifodalaydi.
Kesimning ot qismi quyidagilardan yasaladi:
1. Otdan.
I am a student. Men — talabaman. They are workers. Ular — ishchilar.
2. Olmoshdan.
It is she. Bu — u. This book is yours. Bu kitob siznikidir.                                  
3. Predlogli ot yoki olmosh bilan:
The room is in disorder. Xona tartibsiz ahvolda.
She was in despair. U tushkunlikda. He is against it. U bunga qarshi.
4. Sifat yoki sifatdoshdan:
The morning was warm. Tong iliq edi. The glass is broken. Stakan siniq.
5. Infinitivdan:
Your duty is to help them immediately.
Ularga zudlik bilan yordam berish sizning burchingiz.
My intention is to go to London next year.
Mening niyatim kelasi yili Londonga borish.
Izoh: To be fe’li infinitiv bilan kelib qo‘shma fe’l-kesim ham bo‘lib keladi va kerak ma’nosida zaruratni ifodalaydi. Buni to be infinitiv bilan kelib qo‘shma ot-kesim bo‘lib kelganidan farqlash kerak:
The task of the agent was to ship the goods immediately (was to ship — qo‘shma ot-kesim). Agentning vazifasi mollarni zudlik bilan yuklash edi.
The agent was to ship the goods immediately (was to ship — qo‘shma fe’l-kesim). Agent mollarni zudlik bilan yuklashi kerak edi.
6. Gerunddan:
Her greatest pleasure was traveling. Sayohat qilish uning eng sevimli mashg‘uloti.
7. Qo‘shma kesimlarda to bedan tashqari to become, to grow, to get, to turn bo‘lmoq ma’nosida, to seem o‘xshamoq, to look ko‘rinmoq ma’nosida bog‘lovchi fe’l bo‘lib keladi:
He became a doctor. U doktor bo‘ldi. It grew warmer. Havo ilidi.
He is getting old. U qariyapti.
She turned pale. Uning rangi quv o‘chdi (oqardi).
They seemed tired. Ular charchaganga o‘xshaydilar.
He looks ill. U kasal ko‘rinadi.
QO‘SHMA FE’L-KESIM
Qo‘shma fe’l-kesim fe’lning shaxs-sonni ifodalagan shakli va infinitive yoki gerunddan yasaladi. Infinitiv yoki gerund kesimning ma’nosini beradi, fe’lning shaxs-sonni ifodalagan shakli esa yordamchi fe’l vazifasini bajaradi. Qo‘shma fe’l-kesim quyidagicha yasaladi:
1. Modal fe’llar va infinitivdan:
He may return soon. U tezda qaytib kelishi mumkin.
You must read this book. Siz bu kitobni o‘qishingiz kerak.
The conference is to open tomorrow. Konferensiya ertaga ochilishi kerak.
I have to go there. Men u yerga borishim kerak.
He can do it. U buni qila oladi.
2. Infinitiv yoki gerund va yakka o‘zi to‘liq ma’no bermaydigan to begin boshlamoq, to continue davom ettirmoq, to finish tugatmoq, to like yoqtirmoq, to want istamoq, to intend niyat qilmoq, to try harakat qilmoq, to avoid qochmoq, to hope umid qilmoq, to promise va‘da bermoq kabi fe’llardan yasaladi:
She began to translate the article. U maqolani tarjima qila boshladi.
I have finished writing the exercise. Men mashqni yozishni tugatdim.
He avoided sitting in the sun. U quyoshda o‘tirishdan qochdi.
3. Qo‘shma fe’l-kesim oldidan bog‘lovchi fe’l kelgan sifat va infinitivdan, ba’zan gerunddan yasaladi:
I am glad to see you. Men sizni ko‘rishdan xursandman.
He is ready to help her. U unga yordam berishga tayyor.
This book is worth reading. Bu kitob o‘qishga arziydi.
IKKINCHI DARAJALI BO‘LAKLAR
To‘ldiruvchi (The object)
Vositali va vositasiz to‘ldiruvchilar mavjud. Vositali to‘ldiruvchilar predlogli va predlogsiz vositali to‘ldiruvchilarga bo‘linadi:
I have written a letter (vositasiz to‘ldiruvchi). Men xat yozdim.
She gavethe studenta book (predlogsiz vositasiz to‘ldiruvchi).
U talabaga kitob berdi. I have received a telegram from my brother (predlogli vositali to‘ldiruvchi).
Men akamdan telegramma oldim.
VOSITASIZ TO‘LDIRUVCHI (THE DIRECT OBJECT)
1. Vositasiz to‘ldiruvchi o‘timli fe’ldagi ish-harakat bevosita o‘tuvchi shaxs yoki buyumdir. Vositasiz to‘ldiruvchi fe’ldan keyin keladi:
I received a letter yesterday. Men kecha xat oldim.
2. Vositasiz to‘ldiruvchi otdan yasalgan bo‘ladi:
I have bought a book. Men kitob sotib oldim.
This plant produces tractors. Bu zavod traktorlar ishlab chiqaradi.
3. Vositasiz to‘ldiruvchi olmoshlardan yasalgan bo‘ladi:
I met him yesterday. Men uni kecha uchratdim.
I didn’t see anybody there. Men u yerda hech kimni ko‘rmadim.
4. Vositasiz to‘ldiruvchi sondan yasalgan bo‘ladi:
 - How many books did you take from the library?( Kutubxonadan nechta kitob oldin giz?)
— I took three. ( Uchta.)
I have read both books. I like the first better than the second.(Men har ikkala kitobni o‘qib chiqdim. Menga birinchisi ikkinchisiga qaraganda ko‘proq yoqdi.)
5. Vositasiz to‘ldiruvchi infinitivdan yasalgan bo‘ladi:
He asked me to do it. U mendan buni qilishni so‘radi.
6. Vositasiz to‘ldiruvchi gerunddan yasalgan bo‘ladi:
I remember reading about it before. Men bu haqda ilgari o‘qiganimni eslayman.
Aniqlovchi (The attribute)
Aniqlovchi shaxs yoki buyumning belgisini bildiruvchi gap bo‘lagidir. Aniqlovchi odatda otni aniqlaydi, ba’zi hollarda olmoshni aniqlaydi (one olmoshi va some, any, every, no olmoshlaridan yasalgan olmoshlarni):
1. Aniqlovchi sifatdan yasaladi:
I received an important letter yesterday. Men kecha muhim xat oldim.
I am going to tell you something interesting.
Men sizga qiziq bir narsa aytib bermoqchiman.
2. Aniqlovchi sifatdoshdan yasaladi:
I bought some illustrated magazines.
Men bir nechta (bezakli) suratli jurnal sotib oldim.
The rising sun was hidden by the clouds.
Chiqayotgan quyoshni bulutlar yashirdi.
3. Aniqlovchi sifatdoshli iboradan yasaladi:
The student speaking to the teacher is my brother.
O‘qituvchi bilan gaplashayotgan talaba mening akam.
They sent us a list of goods sold at the auction.
Ular bizga kim oshdi savdosida sotilgan mollarning ro‘yxatini yuborishdi.
4. Aniqlovchi sondan yasaladi:
Two thousand tons of sugar were loaded on the ship yesterday.
Kecha kemaga ikki ming tonna shakar yuklandi.
The second lesson begins at eleven o’clock.Ikkinchi dars soat o‘n birda boshlanadi.                                                    
5.Aniqlovchi olmoshdan yasaladi:
Some magazines are lying on the table. Bir nechta jurnallar stol ustida yotibdi.
This is my book. Bu mening kitobim.
6. Aniqlovchi bosh kelishikdagi otdan yasaladi:
The town library is closed on Sundays.
Yakshanba kunlari shahar kutubxonasi yopiq.
Poland and Germany have concluded a trade agreement.
Polsha va Germaniya savdo bitimi tuzdilar.
7. Aniqlovchi qaratqich kelishigidagi otdan yasaladi:
The teacher corrected the student’s mistakes.
O‘qituvchi talabaning xatolarini to‘g‘riladi.
The expert’s conclusion was enclosed in the letter.
Xatda ekspertning xulosasi solingan edi.
8. Aniqlovchi predlogli otdan yasaladi:
The leg of the table is broken. Stolning oyog‘i siniq.
I have lost the key to the enterance door.
Men kirish eshigining kalitini yo‘qotdim.
9. Aniqlovchi infinitivdan yasaladi:
He had a great desire to travel. Uning sayohat qilishga istagi juda baland edi.
10. Aniqlovchi predlogli gerunddan yasaladi:
They discussed different methods of teaching foreign lanuages.
Ular chet tillarni o‘qitishning turli uslublarini muhokama qildilar.
11. Ingliz tilida yana otdan yasalgan shunday aniqlovchilar borki, ular otga boshqa nom beradi. Bunday aniqlovchilar izohlovchilar deb ataladi.
Izohlovchilar yoyiq bo‘lishi mumkun:
Alisher Navoi, a famous uzbek poet, was born in 1441.
Alisher Navoiy, buyuk o‘zbek shoiri, 1441-yilda tug‘ilgan.
Tashkent, the capital of Uzbe kistan, was founded two thousand five hundred years ago. Toshkentga, O‘zbekistonning poytaxtiga, ikki ming besh yuz yil ilgari asos solingan.
12. Aniqlovchining gapda doimiy o‘rni yo‘q. U otdan yasalgan, istalgan gap bo‘lagini aniqlashi mumkin:
The beautiful new bridges across the river were built before the war.
Daryodagi chiroyli yangi ko‘priklar urushdan oldin qurilgan. Bu gapdagi bridges egasining uchta aniqlovchisi bor: beautiful, new, across the river. Ega ular bilan birgalikda yoyiq egani tashkil qiladi: The beautiful new bridges across the river.
I have received a letter of great importance.
Men katta ahamiyatga ega bo‘lgan xat oldim.
Bu yerda — a letter to‘ldiruvchisining of great importance aniqlovchisi bor va ular a letter of great importance — yoyiq to‘ldiruvchini yasaydi.
The question was discussed at the meeting of the Board.
Masala boshqaruv yig‘ilishida muhokama qilindi.
Bu yerda at the meeting o‘rin holining of the Board aniqlovchisi bor va ular yoyiq o‘rin holini yasaganlar. Aniqlovchi aniqlash usuliga qarab, aniqlanuvchi so‘zdan oldin ham, keyin ham kelishi mumkin.
Aniqlovchi quyidagi hollarda aniqlanuvchi so‘zdan oldin keladi:
a) sifatdan yasalganda: She has bought an interesting book.
U qiziq kitob sotib oldi.
Ot bir nechta aniqlovchi bilan aniqlanayotgan bo‘lsa, ularning otga ma’nosi yaqinroq bo‘lgani otga yaqinroq qo‘yiladi:
It was a cold autumn day. Sovuq kuz kuni edi. She put on a new black woolen dress. U yangi qora jun ko‘ylak kiygan edi.
Agar sifat some, any, no, every olmoshlardan yasalgan olmoshlarga qarashli bo‘lsa, sifat olmoshlardan keyin qo‘yiladi:
I am going to tell you something interesting.
Men sizga qiziq bir narsa aytmoqchiman.
b) sifatdoshdan yasalganda:
We received some illustrated catalogues yesterday.
Biz kecha bir nechta bezakli kataloglar oldik.
Izoh: Agar sifatdosh sifatni bildirmasdan, faqat fe’llik ma’nosida ishlatilsa, u aniqlanuvchi so‘zdan keyin qo‘yiladi:
The manager showed us a list of the goods sold.
Menejer bizga sotilgan mollarning ro‘yxatini ko‘rsatdi.
c) sondan yasalganda:
I’ve read only the first chapter of this book.
Men bu kitobning faqat birinchi bobini o‘qidim. 
d) olmoshdan yasalganda:
This pencil is very good. Bu qalam juda yaxshi.
e) bosh kelishikdagi otdan yasalganda:
Here is the town library. Mana shahar kutubxonasi.
f) qaratqich kelishigidagi otdan yasalganda:
I followed the doctor’s advice. Men doktorning maslahatiga amal qildim.
Aniqlovchi quyidagi hollarda u aniqlaydigan so‘zdan keyin keladi:
a) aniqlovchi sifatdoshli iboradan yasalganda:
Ships built for the transportation of oil are called tankers.
Neft tashish uchun qurilgan kemalar tankerlar deb ataladi.
b) aniqlovchi predlogli otdan yasalganda:
The library of our Institute is very good.
Bizning institutimiz kutubxonasi juda yaxshi.
c) aniqlovchi infinitivdan yasalganda:
He expressed a desire to help me. U menga yordam berish xohishini bildirdi.
d) aniqlovchi predlogli gerunddan yasalganda:
I have no intention of going there. Menda u yerga borish istagi yo‘q.
Hol (Adverbial modifiers)
Ish-harakatning qanday va qanday holatda (qayerda, qachon, nima uchun, nega va h.k.) sodir bo‘lganligini ko‘rsatuvchi gap bo‘lagi hol deyiladi.
Hol quyidagilarni ifodalaydi (bildiradi):
1. Vaqtni:
She will come soon. U tezda keladi.
We reached the town the next morning. Biz shaharga kelgusi kuni ertalab yetib oldik.
2. O‘rin-joyni:
I found him in the garden. Men uni bog‘dan topdim.
We could see the river from the top of the hill.
Biz qirning tepasidan daryoni ko‘ra oldik.
3. Harakatning qanday sodir bo‘lishini:
He spoke slowly. U sekin gapirdi.
He copied the letter with great care. U xatni juda ehtiyotkorlik bilan ko‘chirdi. 
4. Harakatning sodir bo‘lish sababini:
I came back because of the rain. Men yomg‘ir tufayli qaytib keldim.
The steamer could not leave the port owing to a severe storm.
Kuchli to‘fon tufayli paroxod bandargoh(port)ni tark eta olmadi.
5. Maqsadni:
The steamer called at the port to take on a fresh supply of coal.
Paroxod portga ko‘mir g‘amlash uchun kirdi.
I have come to discuss the matter. Men masalani muhokama qilgani keldim.
6. Darajani:
I quite agree with her. Men unga to‘liq qo‘shilaman.
He has greatly changed. U juda o‘zgargan.
Darajani bildiruvchi hollar sifat va ravishlarni ham aniqlashi mumkin:
The machine is very heavy. Mashina juda og‘ir.
I know him rather well. Men uni juda yaxshi bilaman.
Hol quyidagilardan yasalishi mumkin:
1. Ravishdan:
The meeting was held yesterday. Yig‘ilish kecha o‘tkazildi.
He quickly opened the door and ran out of the room.
U tez eshikni ochdi va xonadan yugurib chiqdi.
2. Predlogli otdan:
He spent his vacation in the south. U ta‘tilini janubda o‘tkazdi.
He was in America during the war. U urush paytida Amerikada edi.
3. Sifatdoshdan:
He stood on the deck counting the cases.
U palubada qutilarni sanab turar edi.
While reading the book I came across a number of interesting expressions.
Bu kitobni o‘qiyotganimda men juda ko‘p qiziqarli iboralarga duch keldim.
4. Infinitivdan:
I called on him to discuss this matter.
Men bu masalani muhokama qilgani unikiga bordim.
He is clever enough to understand it.
Buni tushunish uchun uning aqli yetadi. 
5. Predlogli gerunddan:
He locked the door before leaving the office.
U ofisdan chiqishdan oldin eshikni qulfladi.
On arriving at the station he went to the information bureau.
Stansiyaga kelganida u axborot byurosiga bordi.
Hol odatda to‘ldiruvchidan keyin keladi. Gapda ikki yoki undan ortiq hol
bo‘lganda ular quyidagicha joylashadi: 1) ravish holi, 2) o‘rin holi, 3) payt holi:
I met him by chance (ravish holi) at the theatre (o‘rin holi) a few days ago (payt holi)
Men uni bir necha kun ilgari teatrda tasodifan uchratib qoldim.

